Daugavpils pilsētas domes iepirkumu komisija

**“Būvniecības darbi Daugavpils Dizaina un mākslas vidusskolas “Saules skola” infrastruktūras modernizācijai, II kārta (SAM 8.1.3.)”**

identifikācijas numurs DPD 2017/74

**Atbildes**

**uz piegādātāju jautājumiem**

**Nr.5**

Daugavpils pilsētas domes Iepirkumu komisijā DPD 2017/74 “Būvniecības darbi Daugavpils Dizaina un mākslas vidusskolas “Saules skola” infrastruktūras modernizācijai, II kārta (SAM 8.1.3.)” tika saņemts ieinteresētās personas jautājums par nolikuma prasībām**.** Atbildot uz jautājumu, sniedzam šādu atbildi.

*5.1.jautājums*

*Par pretendenta pieredzi*

*Atbilstoši Konkursa nolikuma 14.3.2.punktam pretendentam iepriekšējo 5 gadu laikā jābūt īstenojušam objektu, kurā veikti būvniecības darbi publiskā ēkā, kur nesošās konstrukcijas (pamati, pārsegumi,* *nesošās sienas vai kolonas) veidotas no monolītā dzelzsbetona un ēkas platība nav mazāka par 1200 m2.*

*Lūdzam Pasūtītāju apstiprināt, ka Konkursa nolikuma 14.3.2.punkta prasība ir saprotama tādā veidā, ka publiskajā ēkā nav jābūt visiem prasībā uzskaitītajiem nesošo konstrukciju elementiem, proti, pamatiem un pārsegumiem, un nesošajām sienām vai kolonām, bet minētās Konkursa nolikuma prasības izpildei ir pietiekami un pretendents būs izpildījis prasības, ja pretendenta pieredzē tiks uzrādīta publiska ēka, kuras pamati ir veidoti no monolītā dzelzsbetona un ēkas platība nav mazāka par 1200 m2.*

**5.1.atbilde**

Konkursa nolikuma 14.3.2.punkts nosaka šādu kvalifikācijas prasību: “objekts – publiskā ēkā, kur nesošās konstrukcijas (pamati, pārsegumi, nesošās sienas vai kolonas) veidotas no monolītā dzelzsbetona un ēkas platība nav mazāka par 1200 m2”. Kā jau tika izskaidrots atbildē Nr.3, nolikuma formulējums "nesošās konstrukcijas (pamati, pārsegumi, nesošās sienas vai kolonas)" nozīmē, ka **visām** galvenajām objekta  nesošajām konstrukcijām jābūt veidotām no monolītā dzelzsbetona- pamatiem, pārsegumiem un nesošajām sienām vai  kolonām.

Atkārtoti izskaidrojam, ka nolikuma formulējums "nesošās konstrukcijas (pamati, pārsegumi, nesošās sienas vai kolonas)" nozīmē, ka visām galvenajām objekta  nesošajām konstrukcijām (pamatiem un pārsegumiem un sienām vai kolonām) jābūt veidotām no monolītā dzelzsbetona.

Prasība ir saistīta ar pieredzi līdzīgas sarežģītībasobjektā. Iepirkuma priekšmetā tieši monolītās nesošās konstrukcijas (pamati, pārsegumi un kolonas) ir tādas, kas prasa īpašu tehnoloģiju un darbu veikšanas kvalitāti.

Iepirkumu komisija